
                           Nr.23/455/2008

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, cu modificările ulterioare, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.110/2008 pentru modificarea Ordonanţei de urgenţă a Guvernului nr.109/2005 privind transporturile rutiere, primit cu adresa nr.P.L.x 657 din 4 noiembrie 2008.



Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,

Iulian Iancu

            Nr.23/455/2008

R A P O R T

asupra proiectului de Lege privind aprobarea Ordonanţei de urgenţă a Guvernului nr.110/2008 pentru modificarea Ordonanţei de urgenţă a Guvernului nr.109/2005 privind transporturile rutiere



În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii  a fost sesizată, cu nr.P.L.x 657 din 4 noiembrie 2008, pentru dezbatere în fond în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.110/2008 pentru modificarea Ordonanţei de urgenţă a Guvernului nr.109/2005 privind transporturile rutiere.



Prin Ordonanţa de urgenţă nr.110/2008 se propune modificarea reglementării existente în vederea rezolvării problemelor de transport public local în cazul dezvoltării urbanistice. În acest sens, se propune ca în cazul transportului public local între Bucureşti şi localităţile din judeţul Ilfov să se aplice reguli speciale care să permită încadrarea acestui tip de transport în categoria transportului local.



Ordonanţa de urgenţă a fost avizată favorabil de Consiliul Legislativ, cu nr.1094 din 18 septembrie 2008, cu observaţii şi propuneri care au fost preluate în text şi de Consiliul Economic şi Social, cu nr.2213 din 21 octombrie 2008.



Proiectul de lege pentru aprobarea ordonanţei de urgenţă a fost adoptat de Senat în forma propusă de Guvern, în şedinţa din 13 septembrie 2008.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.


Proiectul de lege a fost avizat favorabil, în forma adoptată de Senat, de Comisia pentru administraţie publică, amenajarea teritoriului şi echilibru ecologic, conform avizului nr.26/3023 din 27 ianuarie 2009 şi de Comisia juridică, de disciplină şi imunităţi, conform avizului nr.P.L.x 657/2008 – 31/2008 din 27 ianuarie 2009.



Examinarea proiectului de lege a avut loc în şedinţa comisiei din data de 1 aprilie 2009.



La lucrări au fost prezenţi 26 deputaţi din totalul de 28 deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor şi Infrastructurii sub conducerea domnului secretar de stat Marin Anton.



Având în vedere că în cadrul comisiei s-a dezbătut un alt proiect de lege pentru modificarea Ordonanţei de urgenţă a Guvernului nr.109/2005 privind transporturile rutiere, membrii comisiei au hotărât, cu majoritate de voturi, să propună plenului Camerei Deputaţilor respingerea proiectului de lege, ţinând seama că unele prevederi ale Ordonanţei de urgenţă nr.110/2008, modificate şi completate, au fost preluate ca amendamente admise la proiectul de Lege privind aprobarea Ordonanţei de urgenţă a Guvernului nr.74/2008 pentru modificarea şi completarea Ordonanţei de urgenţă a Guvernului nr.109/2005 privind transporturile rutiere.


Prin obiectul de reglementare şi conţinut, proiectul de lege face parte din categoria legilor ordinare.
A M E N D A M E N T E    A D M I S E

	Nr.
crt.
	Text O.U.G. nr.110/2008
	Text adoptat de Senat
	Amendamente admise
	Motivaţia

	0
	1
	2
	3
	4

	1
	______
	LEGE

privind aprobarea Ordonanţei de urgenţă a Guvernului nr.110/2008 pentru modificarea Ordonanţei de urgenţă a Guvernului nr.109/2005 privind transporturile rutiere

	LEGE

privind respingerea Ordonanţei de urgenţă a Guvernului nr.110/2008 pentru modificarea Ordonanţei de urgenţă a Guvernului nr.109/2005 privind transporturile rutiere

	


	0
	1
	2
	3
	4

	2
	______
	ARTICOL UNIC. – Se aprobă Ordonanţa de urgenţă a Guvernului nr.110 din 18 septembrie 2008 pentru modificarea Ordonanţei de urgenţă a Guvernului nr.109/2005 privind transporturile rutiere, publicată în Monitorul Oficial al României, Partea I, nr.661 din 22 septembrie 2008.


	ARTICOL UNIC. – Se respinge Ordonanţa de urgenţă a Guvernului nr.110 din 18 septembrie 2008 pentru modificarea Ordonanţei de urgenţă a Guvernului nr.109/2005 privind transporturile rutiere, publicată în Monitorul Oficial al României, Partea I, nr.661 din 22 septembrie 2008.


	


                           PREŞEDINTE,                                                                         SECRETAR,

                             Iulian Iancu                                                                            Mircea Marin

Raportori:

Dep. Iulian Iancu – PSD+PC

Dep. Aurelia Vasile PSD+PC

Dep. Mircea Marin – PD-L 

Dep. Lucian Nicolae Bode – PD-L

Dep. Istvan Antal – UDMR

Dep. Cornel Pieptea – PNL

Dep. Mircea Nicu Toader – PD-L
Dep. Doru Braşoan Leşe – PD-L

Consilieri parlamentari,

Daniel Bădina

Octavian Martin

